OpenLLM-France/wikimedia huggingface dataset:
# Udó de Nèustria

Udó fou un noble del segle IX a la França Oriental, fill de Gebhard, comte de Lahngau, i germà gran de Berenguer I de Nèustria i ambdós parents del senescal Adalard (A ell i el seu germà se'ls va concedir una posició preeminent a la Marca de Nèustria, per aquest parentiu amb Adalard el Senescal i el favor de Carles el Calb). Era probablement fill d'una germana d'Ernest, comte de Nordgau.
Amb els seus germans, Berenguer i l'abat Waldo, va prendre part en la revolta del 861 de Carloman de Baviera, és possible que el seu cosí polític, en contra de Lluís el Germànic. La revolta va ser aixafada i els tres germans van fugir amb el seu parent Adalard a la cort del rei franc, Carles el Calb, que va concedir a Udó i Berenguer el control de la marca de Nèustria enfront dels vikings, al mateix temps que la marca de Nèustria enfront dels bretons va ser concedida a Robert el Fort.
El patrocini de Carles a la família va provocar la gelosia dels Rorgònides, la família més poderosa local a Nèustria i que després va controlar el Cenomannicus Ducatus (Maine). En 865, es van aliar amb Salomó de Bretanya i varen atacar als dos germans. Carles, per aconseguir la pau, els va desposseir de la marca i la va donar a Gausfred, un rorgònida.
Una carta del 879 menciona a Udó i els seus germans participant en la fundació de la Universitat de Gemünden. Evidentment, la mort de Lluís el Germànic el 876 els havia permès tornar a la cort de Carloman.
Va deixar un fill, Conrad, duc de Turíngia, que va ser el fundador de la dinastia dels Conradians i pare de Conrad I d'Alemanya.

## Matrimoni i fills

Es va casar amb Judit, germana de Conrad II de Borgonya, i va tenir:
* Conrad († 906), comte de Lahngau, duc de Turíngia.
* Eberard († 939), duc de Francònia
* Gebhard de Lotaríngia († 910), duc de Lotaríngia
* Rudolf († 908), bisbe de Würzburg.

## Referències

* ↑ «Gausfred I d'Empúries-Rosselló», 20-01-2016. [Consulta: 20 gener 2016].

## Bibliografia

* Guillotel, Hubert. Une autre marche de Neustrie. a Christian Settipani i Katharine S. B. Keats-Rohan, Onomastique et Parenté dans l'Occident médiéval. 2000.
* Platts, John. A new universal biography, containing interesting accounts, ed. Sherwood, Jones, and co., 1825.
# Udóbnoie (Primórie)

* Per a altres significats, vegeu «Udóbnoie».
Udóbnoie (en rus: Удобное) és un poble del krai de Primórie, a l'Extrem Orient de Rússia, que en el cens del 2010 tenia 23 habitants. Es troba al districte rural de Khankaiski.

## Referències

* ↑ «Село Удобное Ханкайский район Приморский край». Arxivat de l'original el 2014-02-01. [Consulta: 19 gener 2014].
# Un poeta entre reclutes

Un poeta entre reclutes (títol original: Renaissance Man) és una pel·lícula estatunidenca dirigida per Penny Marshall, estrenada l'any 1994. Ha estat doblada al català.

## Argument

Bill Rago, brillant publicitari, es tanmateix despatxat després d'haver perdut un enorme contracte per la seva empresa. Bill va a l'atur, i rep una proposició d'ensenyament en una escola militar.
La seva missió: conrear la intel·ligència de joves reclutes que suposadament estan desfavorits intel·lectualment. Per un cúmul de circumstàncies, Bill es posa a ensenyar als seus alumnes les obres de William Shakespeare.
L'aprenentatge de Shakespeare, mal vist pels superiors jeràrquics dels joves soldats, servirà tanmateix per arribar a la plenitud tant física com intel·lectual dels seus joves reclutes.

## Repartiment

* Danny DeVito: Bill Rago
* James Remar: El capità Tom Murdoch
* Mark Wahlberg: El soldat Tommy Lee Haywood
* Cliff Robertson: El coronel James
* Ed Begley Jr.: Jack Markin
* Ann Cusack: La secretària de Bill
* Richard T. Jones: El soldat Jackson Leroy
* Lillo Brancato: El soldat Donnie Benitez
* Kadeem Hardison: El soldat Jamaal Montgomery
* Khalil Kain: El soldat Roosevelt Nathaniel Hobbs
* Stacey Dash: El soldat Miranda Myers
* Peter Simmons: El soldat Brian Davis, Jr.
* Gregory Sporleder: El soldat Melvin
* Alanna Ubach: Emily Rago
* Jenifer Lewis: Mme Coleman
* Gregory Hines: El sergent Cass

## Banda original

* Cantaloop (Flip Fantasia)
** Escrita per: Mel Simpson, Geoff Wilkinson, RahSaan Kelly i Herbie Hancock
** Amb l'amable autorització de Blue Note Rècords, una divisió de Capitol Rècords, Inc.
** Sota llicència de Cema Special Markets
** Interpretada per Us3
* Listen to the Rain
** Escrita per Stevie Nicks, Monroe Jones i Scott Crago
** Interpretada per Stevie Nicks
** Amb l'amable autorització de Modern / Atlantic Rècords
* Archy Breaky Heart
** Escrit per Don Von Tress
* Hamlet Rap
** Interpretada per The Doble D's
* Life in the Streets
** Escrita per Frank Peterson, Alex Christensen, Mark Wahlberg i J.Paquette
** Interpretada per Prince Ital Joe Feat and Mark Wahlberg
** Amb l'amable autorització de eastwest records gmbh, Germany
* R.O.C.K. in the U.S.A.
** Escrita i nterpretada per John Mellencamp
** Amb l'amable autorització de Mercury Rècords
* In Love
** Escrita per Frank Peterson, Alex Christensen, Mark Wahlberg i J.Paquette
** Interpretada per Prince Ital Joe Feat and Mark Wahlberg
** Amb l'amable autorització de eastwest rècords gmbh, Germany
* Washington Post March
** Interpretada per The 282nd Army Band
* United
** Escrita per Frank Peterson, Alex Christensen, Mark Wahlberg i J.Paquette
** Interpretada per Prince Ital Joe Feat and Mark Wahlberg
** Amb l'amable autorització de eastwest records gmbh, Germany

## Referències

* ↑ «Un poeta entre reclutes». esadir.cat.
* ↑ «Renaissance Man». The New York Times.
# Visarga

Visarga —विसर्ग en devanagari — és un fon de la fonologia del sànscrit, mencionat ja als shiksha o śikṣā (IAST), antics tractats de fonètica i fonologia. Antigament també es coneixia com a visarjanīya (IAST).
El símbols gràfics del visarga són: IAST: <ḥ>, Harvard-Kyoto: <H>,, Devanagari: <ः>
La funció del visarga en sànscrit és d'indicar un eco de la vocal precedent. En la recitació clàssica de textos en sànscrit el visarga s'ignora al mig d'un vers, només es pronuncia al final d'una estrofa. En altres llengües índiques les funcions del visarga són més o menys similars. En birmà, però, el visarga (◌း) al costat d'una lletra té la funció de donar-li un to alt.

## Referències

* ↑ «Sanskrit Pronunciation Guide». Arxivat de l'original el 2014-01-14. [Consulta: 22 juliol 2010].

## Enllaços externs

* Visarga and Anusvāra
# Underworld

Underworld és un grup de música electrònica nascut el 1980 a Cardiff, Gal·les, i format pels músics Karl Hyde i Rick Smith. Entre els exmembres destacats hi ha Darren Emerson (1991-2001) i Darren Price (2005-2016).

## Trajectòria

Després de crear-se com a banda de música funk i synthpop, publicant dos àlbums entre 1988 i 1989, Underworld va guanyar popularitat convertint-se, el 1993, en un grup de house progressiu i techno i publicant posteriorment set àlbums, entre ells Dubnobasswithmyheadman (1994), Second Toughest in the Infants (1996), i el single de 1996 «Born Slippy .NUXX». Conegut pel veejing i el dinamisme dels seus directes, Underworld ha influït en un ampli ventall d'artistes i ha estat present en bandes sonores de pel·lícules i en la inauguració dels Jocs Olímpics d'Estiu de 2012 a Londres juntament amb el cineasta Danny Boyle. Al llarg de la seva carrera, han col·laborat amb músics com Brian Eno, John Hopkins i Iggy Pop, amb qui van gravar l'EP Teatime Dub Encounters.
Underworld ha estat citat com a influència per a diversos compositors de música de videojocs, com Nobuyoshi Sano, Andrew Sega, Jesper Kyd, Michiel van den Bos i Rom Di Prisco.

## Discografia

Àlbums d'estudi
* Underneath the Radar (1988)
* Change the Weather (1989)
* Dubnobasswithmyheadman (1994)
* Second Toughest in the Infants (1996)
* Beaucoup Fish (1999)
* A Hundred Days Off (2002)
* Oblivion with Bells (2007)
* Barking (2010)
* Barbara Barbara, We Face a Shining Future (2016)
* Drift Series 1 (2019)

## Referències

* ↑ "Underworld: Reborn slippy", The Independent, 19 November 2006, Retrieved on 24 January 2014
* ↑ Bianciotto, Jordi. «Sónar 2019: Underworld, la reialesa electrònica», 20-07-2019. [Consulta: 10 agost 2020].
* ↑ «Underworld y Danny Boyle mezclarán 86 canciones en la inauguración de Londres 2012». Resonancia Magazine, 18-01-2013. Arxivat de l'original el 2013-01-18. [Consulta: 10 agost 2020].
* ↑ «Underworld». Sónar Barcelona 2019. Arxivat de l'original el 2020-10-20. [Consulta: 10 agost 2020].
* ↑ «Nobuyoshi Sano». Giant Bomb.
* ↑ «Iris: an interview with Andrew Sega and Reagan Jones». Connexion Bizarre, 01-01-2009. Arxivat de l'original el 2017-05-18. [Consulta: 10 agost 2020].
* ↑ Nguyen, John. «Composer Jesper Kyd on Assassin's Creed Brotherhood and Curing Insomnia (Interview)». Nerd Reactor, 01-11-2010. Arxivat de l'original el 2018-06-19. [Consulta: 10 agost 2020].
* ↑ Naumenko, Michael. «Michiel van den Bos Interview: Working on Epic Games». Game-Ost, 01-09-2012. Arxivat de l'original el 25 juny 2015.
* ↑ Greening, Chris. «Interview with Rom Di Prisco». Square Enix Music Online, 01-01-2011. Arxivat de l'original el 2 abril 2012.
* ↑ «Londres es la ciudad menos inspiradora del momento» (en castellà). MondoSonoro, 01-04-2016. [Consulta: 10 agost 2020].
# Verona (Wisconsin)

Verona és una població dels Estats Units a l'estat de Wisconsin. Segons el cens del 2000 tenia 7.052 habitants.

## Demografia

Segons el cens del 2000, Verona tenia 7.052 habitants, 2.591 habitatges, i 1.873 famílies. La densitat de població era de 832,7 habitants per km².
Dels 2.591 habitatges en un 45% hi vivien nens de menys de 18 anys, en un 60% hi vivien parelles casades, en un 8,8% dones solteres, i en un 27,7% no eren unitats familiars. En el 21,6% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,16.
Per edats la població es repartia de la següent manera: un 31,4% tenia menys de 18 anys, un 5,3% entre 18 i 24, un 31,3% entre 25 i 44, un 22,1% de 45 a 60 i un 9,9% 65 anys o més.
L'edat mediana era de 36 anys. Per cada 100 dones de 18 o més anys hi havia 89,3 homes.
La renda mediana per habitatge era de 65.367 $ i la renda mediana per família de 71.098 $. Els homes tenien una renda mediana de 46.919 $ mentre que les dones 32.296 $. La renda per capita de la població era de 26.433 $. Aproximadament el 2% de les famílies i el 3,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Verona» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Verona». American Fact Finder. Oficina del Cens dels Estats Units, 12-01-2010.
# Vescomtat de Dinan

El vescomtat de Dinan, després senyoria, fou una jurisdicció feudal de Normandia centrada a Dinan.
El primer vescomte esmentat fou Hamó o Aimo I casat amb Roiantelina, que governava al final del segle x. Va tenir un fill Aimó II que apareix en una donació datada entre 1029 i 1037 a favor de l'arquebisbat de Rouen. Un Aimó vescomte (no es diu de quin lloc) és esmentat en una donació del duc Alan a l'abadia de Marmoutier datada entre 1015 i 1032 i es suposa que era el mateix personatge. Va deixar dos fills.
Hamo I va tenir altres tres fills: Jungueni, abat de Dol (Bretanya) i arquebisbe de Tours, Joscelí I, senyor de Dinan, i Rivalló senyor de Dol.
Joscelí de Dinan va deixar un fill de nom Jofre I fundador del priorat de Saint-Malo de Dinan, casat amb Radegunda, que va tenir cinc fill dels quals Oliver va rebre terres a Hartland i Devon i va fundar el priorat de Jugon i era viu a mitjan segle XII; el seu germà Alan devia ser el successor però no consta com a senyor (Alan fou assassinat el 1157, en tot cas poc després, sinó abans, de pujar al poder), títol que sí que es dona al seu fill Roland; el 1185 o 1186 Roland confirmava una carta de donació a l'abadia de Pont-Pillard. El va succeir la seva germana Emma, casada amb Hug d'Alluie, i en segones noces amb Robert III senyor de Vitré (fill de Robert II de Vitre). Aquest va morir l'11 de novembre de 1173 i el va succeir a Vitré el seu fill Andreas, i més tard a Dinan un altre fill, Alan II.
Alan II (mort després del 1200) estava casat amb Clemència de Fougères (fill de Guillem de Fougères) que va morir l'endemà de Nadal del 1252. El va succeir la seva filla Gervàsia de Vitré que s'esmenta per darrer cop en una donació el 1224, i que va agafar el títol de vescomtessa de Dinan. Es va casar en primeres noces amb Juhel senyor de Mayenne (fill de Jofre de Mayenne) que va morir en batalla el 2 o 4 de maig de 1220; en segones noces amb Jofre vescomte de Rohan, fill del vescomte de Rohan Alan IV que va morir el 15 de setembre de 1221 i en terceres noces (abans de 1224) amb Ricard, fill de Guillem (+1234). Morta la seva dona, Ricard es va proclamar "senyor de Dinan" (de iure uxoris) i el 1231 va succeir al seu germà com a earl de Pembroke; a Anglaterra era el cap del partit dels barons i antagonista dels amics d'Enric III. Per temor a una traïció va refusar visitar al rei a Gloucester l'agost del 1233 i fou declarat traïdor fugint a Irlanda on fou atacat per diversos senyors instigats per Peter des Roches (abril de 1234) sent derrotat i ferit i va morir presoner sense fills. A Pembroke el va succeir el seu germà Gilbert (+1241) i després un altre germà Anselm (+1245), tots dos sense fills mascles, amb el que la línia es va extingir. L'herència privativa corresponia a les germanes d'Anselm.

## Llista de vescomtes

* Aimó I vers 1000
* Aimó II vers 1029
* Josceli, senyor vers 050
* Alan assassinat el 1157 (possible senyor)
* Roland, senyor 1157-1186
* Emma, senyora 1186-?
* Alan (senyor de Vitré 1173), senyor vers 1200
* Gervasia, vescomtessa ?-1225
* Ricard de Pembroke vers 1225-1234

## Referències

Genealogia
# Velasco

«Velasco» té aquests significats:
* Toponímia:
** Villar y Velasco, municipi de la província de Conca a la comunitat autònoma de Castella-La Manxa
** Torrejón de Velasco, municipi de la Comunitat Autònoma de Madrid
* Biografies:
** Jeroni Velasco i Corzo (Sabadell, 1971), instrumentista de clarinet, saxo, tible i compositor de sardanes i música per a banda
** Jesús Velasco Muñoz (Madrid, 1972), futbolista espanyol que juga de defensa
** José María Velasco Ibarra (Quito, 1893 – 1979), polític equatorià, cinc vegades president
** Juan Velasco Damas (Sevilla, 1976), futbolista andalús que juga de lateral dret
** Isabel de Velasco (? - Madrid, 1659), cortesana de la cort castellana immortalitzada per Velázquez en la pintura Las Meninas
** Luis de Velasco (Carrión de los Condes, 1539 - Sevilla, 1617), marquès de Salinas, virrei de Nueva Espanya i del Perú
** Unai Velasco
# Velayos

Velayos és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 293 | 289 | 253 | 262 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Vennenses

* No s'ha de confondre amb Vènets (gals) o Vènets.
Els vennenses eren una tribu del poble dels càntabres, que vivien a la província de la Hispània Tarraconense, a l'actual regió de Cantàbria, segons diu Plini el Vell a la Naturalis Historia.

## Referències

* ↑ Plini el Vell. Naturalis Historia, III, 3,4
# Venkatagiri (ciutat)

Venkatagiri és una ciutat de cens (census town) assimilada a municipalitat al districte de Nellore a Andhra Pradesh. És capital d'un mandal i està situada a 13° 58′ 00″ N, 79° 35′ 00″ E﻿ / ﻿13.9667°N,79.5833°E﻿ / 13.9667; 79.5833. Consta al cens del 2001 amb una població de 48.341 habitants. La població el 1901 era de 13.302 habitants. Fou l'antiga capital del zamindari de Venkatagiri i del tahsil del mateix nom.
Al la segona meitat del segle xviii el raja fou aliat als britànics i Haidar Ali en revenja va destruir la ciutat. Després de l'establiment del domini britànics (1799) el raja fou restablert per sanad de 1802 i la ciutat fou reconstruïda.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Vitantonio Liuzzi

Vitantonio Liuzzi (Locorotondo, Puglia, 6 d'agost de 1981) és un pilot de Fórmula 1 que actualment pilota per l'equip Force India F1.
Els seus primers passos automobilístics els realitzà en el món del kàrting, passant a la Fórmula 3000 l'any 2003, categoria en la qual s'imposà l'any 2004, fet que alhora li permeté donar el salt a la Fórmula 1.
L'any 2005 participà en 4 Grans Premis de Fórmula 1 amb l'equip Red Bull Racing, aconseguint puntuar en el Gran Premi de San Marino. Les dos temporades següents, la 2006 i la 2007, les realitzà senceres amb l'equip Toro Rosso, tot sumant 1 punt en la primera i 3 en la segona.
L'any 2008 i 2009 es converteix en el pilot provador de l'equip Force India F1, però el traspàs a mitja temporada de Giancarlo Fisichella a la Scuderia Ferrari li obrí les portes de la scuderia índia, convertint-se en pilot titular pel que queda de temporada.

## Enllaços externs

* Web oficial
Equips i pilots participants a la Temporada 2010 de Fórmula 1 :
McLaren
Mercedes
Red Bull
Ferrari
Williams
Renault
Force India
Toro Rosso
Lotus
Hispania
Sauber
Virgin
1 Button 2 Hamilton
3 Schumacher 4 Rosberg
5 Vettel 6 Webber
7 Massa 8 Alonso
9 Barrichello 10 Hülkenberg
11 Kubica 12 Petrov
14 Sutil 15 Liuzzi
16 Buemi 17 Alguersuari
18 Trulli 19 Kovalainen
20 Yamamoto 21 Senna
22 Kobayashi 23 Heidfeld
24 Glock 25 Di Grassi :
# Vespula

Vespula és un gènere d'himenòpters apòcrits de la família dels vèspids (Vespidae) àmpliament distribuït a l'hemisferi nord i parts del sud, incloent-hi la península Ibèrica. Inclou vespes eusocials.

## Característiques

Les espècies de Vespula tenen un espai oculo-malar (espai entre l'ull i la mandíbula) més petit i una major tendència a construir nius subterranis que els membres del seu tàxon germà Dolichovespula.

## Distribució

Dues de les espècies europees comunes (Vespula germanica i Vespula vulgaris) s'han establert aAmèrica del Nord, el sud d'Àfrica, Nova Zelanda i l'est d'Austràlia. Vespula maculifrons i Vespula pensylvanica, són natives de l'Amèrica del Nord.

## Llista d'espècies

* Vespula acadica (Sladen, 1918)
* Vespula arisana (Sonan, 1929)
* Vespula atropilosa (Sladen, 1918)
* Vespula austriaca (Panzer, 1799)
* Vespula consobrina (Saussure, 1854)
* Vespula flaviceps (Smith, 1870)
* Vespula flavopilosa Jakobson, 1978
* Vespula germanica (Fabricius, 1793)
* Vespula inexspectata Eck, 1991
* Vespula ingrica Birula, 1931
* Vespula kingdonwardi Archer, 1981
* Vespula koreensis (Rad., 1887)
* Vespula maculifrons (Buysson, 1905)
* Vespula nursei Archer, 1981
* Vespula orbata (Buysson 1902)
* Vespula pensylvanica (Saussure, 1857)
* Vespula rufa (Linnaeus, 1758)
* Vespula rufosignata Eck, 1998
* Vespula shidai Ish.,Yam.,Wagn., 1980
* Vespula squamosa (Drury, 1770)
* Vespula structor (Smith, 1870)
* Vespula sulphurea (Saussure, 1854)
* Vespula vidua (Saussure, 1854)
* Vespula vulgaris (Linnaeus, 1758)
* Vespula yichunensis Lee, 1986

## Referències

* ↑ «Vespula | IBERFAUNA». [Consulta: 7 febrer 2024].
* «Alergia a himenópteros, fichas, vespa y vespula». Arxivat de l'original el 3 de març 2016. [Consulta: 27 gener 2012]. (castellà)
# Viguierella

Viguierella és un gènere monotípic de plantes de la subfamília de les cloridòidies i de la família de les poàcies. La seva única espècie, Viguierella madagascariensis (A.Camus, 1926), és originària de Madagascar.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-10-16. [Consulta: 4 març 2010].
* ↑ «Viguierella». Tropicos.org. Missouri Botanical Garden. [Consulta: 4 març 2010].

## Enllaços externs

* Clayton, W.D., Harman, K.T. and Williamson, H. (2006 en endavant). Viguierella. En: GrassBase - The Online World Grass Flora. (consultat el 4 de març del 2010).
# Volta a Andalusia 2008

La Volta a Andalusia 2008 es va disputar entre el 17 i el 21 de febrer de 2008. Va ser guanyada per l'espanyol Pablo Lastras García de l'equip Caisse d'Epargne, per davant de Clément Lhotellerie i Cadel Evans.
Les tres darreres etapes foren guanyades inicialment per Alessandro Petacchi, però una posterior sanció per dopatge, feu que la victòria li fos retirada i que aquesta passés al segon classificat de l'etapa. El mateix passà en la classificació per punts.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 17 de febrer | Benahavís - Álora | 123 km | José Antonio López | José Antonio López |
| 2a | 18 de febrer | Torrox Costa - La Zubia | 176 km | Cadel Evans | Clément Lhotellerie |
| 3a | 19 de febrer | Villa de Otura - Jaén | 175 km | Giovanni Visconti | Pablo Lastras García |
| 4a | 20 de febrer | La Guardia de Jaén - Écija | 174 km | Borut Bozic | Pablo Lastras García |
| 5a | 21 de febrer | Antequera - Còrdova | 155 km | Denis Flahaut | Pablo Lastras García |

## Classificacions finals
### Classificació general

| | Ciclista | Equip | Temps |
| 1 | Pablo Lastras García | Caisse d'Epargne | 20h 33'15" |
| 2 | Clément Lhotellerie | Skil-Shimano | + 48" |
| 3 | Cadel Evans | Silence-Lotto | + 1'32" |
| 4 | Mikel Astarloza | Euskaltel-Euskadi | + 1'36" |
| 5 | Juan Manuel Gárate | Quick Step | + 1'41" |
| 6 | Alberto Losada | Caisse d'Epargne | + 1'45" |
| 7 | Mario Aerts | Silence-Lotto | + 1'55" |
| 8 | Iban Mayoz | Karpin Galicia | + 2'01" |
| 9 | Joan Antoni Flecha | Rabobank | + 2'08" |
| 10 | Bram Tankink | Rabobank | + 2'11" |
| Classificació de la muntanya Ciclista Equip Punts 1 José Antonio López Gil Andalucía-Cajasur 24 2 Arkaitz Durán Daroka Saunier Duval-Scott 16 3 Johan van Summeren Silence-Lotto 12 | Classificació dels punts Ciclista Equip Punts 1 Alessandro Petacchi Team Milram 75 2 Giovanni Visconti Quick Step 49 3 Pablo Lastras García Caisse d'Epargne 37 |
| Classificació de les metes volants Ciclista Equip Temps 1 José Antonio López Gil Andalucía-Cajasur 11 2 Igor Antón Hernández Euskaltel-Euskadi 6 3 Clément Lhotellerie Skil-Shimano 6 | Classificació per equips Equip País Temps 1 Caisse d'Epargne Espanya 61h44'46" 2 Silence-Lotto Bèlgica + 2'03" 3 Rabobank França + 4'25" |

## Enllaços externs

* Web oficial de la cursa